Юшкавічы (Баранавіцкі раён)

Ю́шкавічы (, ) — вёска ў Баранавіцкім раёне Брэсцкай вобласці. Уваходзіць у склад Крошынскага сельсавета. Размешчана за 20 км на паўночны ўсход ад Баранавіч, за 8 км ад чыгуначнай станцыі Пагарэльцы на лініі Баранавічы—Мінск.

 Гісторыя 
У 1886 годзе ў Чэрніхаўскай воласці Навагрудскага павета. Паводле перапісу 1897 годзе ў вёсцы дзейнічалі хлебазапасны магазін, 5 ветраных млыноў, кузня, карчма. У лістападзе 1905 года адбылося хваляванне мясцовых сялян, якія самавольна секлі памешчыцкі лес.

З 1921 года ў складзе Польшчы, у Чэрніхаўскай гміне Баранавіцкага павета Навагрудскага ваяводства.

З 1939 года ў БССР. З 15 студзеня 1940 года ў Гарадзішчанскім раёне Баранавіцкай, з 8 студзеня 1954 года Брэсцкай абласцей, з 25 снежня 1962 года ў Баранавіцкім раёне.

У Вялікую Айчынную вайну з канца чэрвеня 1941 года да ліпеня 1944 года вёска акупіравана нямецка-фашысцкімі захопнікамі.

 Інфраструктура 
Працуе магазін.

 Насельніцтва 
 XIX стагоддзе:
 1886 — 51 двор, 564 жыхары.
 1897 — 102 двары, 605 жыхароў
 XX стагоддзе:
 1909 — 128 двароў, 553 жыхары.
 1921 — 35 дамоў, 703 жыхары.
 1959 — 534 жыхароў.
 1970 — 353 жыхары.
 1998 — 110 двароў, 93 жыхары.
 XXI стагоддзе:
 2005 — 72 жыхары, 43 гаспадаркі.

 Славутасці 
 Касцёл Найсвяцейшай Тройцы (1938)
 Брацкая магіла савецкіх воінаў.

 Страчаная спадчына 
міні|Стары касцёл
 Стары касцёл Найсвяцейшай Тройцы.

 Літаратура 


 Спасылкі 



Катэгорыя:Крошынскі сельсавет
Катэгорыя:Населеныя пункты Баранавіцкага раёна